החברה להגנת הטבע - הזמנה לחגיגת ט"ו בשבט קהילתית בוואדי לוטם, שבת 7.2
למידע ותמונות מוואדי לוטם
עדכון 6.2:
לפי התחזית, יש סיכוי לטפטוף בשבת. האירוע יתקיים כמתוכנן - הטפטוף, אם יהיה, צפוי מאוחר במהלך היום, וניתן לטייל אפילו עם טפטוף קל.
עקב בעיות בחלק האחרון של המסלול, המסלול הארוך לא יגיע עד דרך הים 102, אלא יסתיים בנקודה מערבית יותר, שממנה הולכים חזרה אל גן אופירה נבון.
ההפנינג יתקיים בחלקו העליון של גן אופירה נבון, וממנו הציבור מוזמן לטייל במסלול באופן עצמאי. בהפנינג ולאורך המסלול יוצבו תחנות הדרכה, יצירה והפעלה לילדים ולמבוגרים בנושאי שמירת סביבה, שתילה והכנת עציצים מחומרים ממוחזרים, הדרכות על בעלי החיים והפרחים בוואדי, הכנת פיתות על סאג' ועוד. במהלך ההפנינג יתקיים טקס ט"ו בשבט קהילתי (ראו מידע נוסף על התחנות מתחת לטופס ההרשמה).
המסלול הקצר (הלוך ושוב לגן אופירה): קל, לילדים מגיל 3 ומעלה.
המסלול הארוך (מגן אופירה נבון ועד דרך הים 102): בינוני, מומלץ מגיל 7 ומעלה. מנקודת הסיום של המסלול הארוך ניתן לחזור בהסעות לנקודת ההתחלה, בתשלום של כ-8 ש"ח לאדם.
היכנסו והפיצו לחברים את האירוע בפייסבוק
מה עוד צפוי לנו באירוע?
בהפנינג בגן אופירה נבון:
טקס ט"ו בשבט קהילתי (במספר סבבים במשך האירוע)
תחנות יצירה: שתילה והכנת עציצים מחומרים ממוחזרים, הכנת משקפות צבעוניות לצפייה בטבע, הכנת כתר פרחים, שקיות ריח מהטבע
הדרכה על ליקוט צמחי מאכל בטבע - בהפעלת Carmelists הכרמליסטים الكرمليّون
דוכן הסברה של החברה להגנת הטבע
במסלול הטיול בוואדי:
חפש את המטמון - עלים בוואדי
הדרכות על פריחה בנחל, חזירי בר, החורש הים תיכוני ואיומים על הטבע העירוני
יצירת "ראש דשא"
תחנת צילום אומנותי בטבע
משחק "מוקשים"